钦定古今图书集成/明伦汇编/闺媛典/第094卷 > 石氏女
## 钦定古今图书集成/明伦汇编/闺媛典/第094卷 > 石氏女

按：《明外史？列女传》：“石氏女，失其邑里，随父守仁寓五
河。崇祯十年，流贼突至，执欲污之。女抱树厉声骂贼。
贼使数人牵之，不解，乃断其两手，骂如初；又断其两
足，愈骂不绝，痛仆地佯死。贼就褫其衣，女以口啮贼
指，断其三，含血升许，喷贼面，乃瞑。贼拥薪焚之。厥后
所焚地血痕耿耿，遇雨则燥，旸则湿。村人嗟异，掘去”
之，色赤，入土凡三尺许。